《锦园双桂植之二十八年未尝著花今忽盛开紫趺》
宋代·喻良能

畴昔栽双桂，于今四七秋。
紫趺香冉冉，金蕊色浮浮。
标致殊他桂，风流最蓐收。
无才强摹写，著语故难遒。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。